Dogecoin เป็นโปรเจ็ค Blockchain ที่ใช้ระบบแบบ Proof of Work ที่เป็นระบบรักษาความปลอดภัยบนเครือข่ายมีกลไกในการยืนยันธุรกรรมเช่นเดียวกับ Bitcoin ผู้คนที่เข้ามาช่วยในการยืนยันธุรกรรมที่เกิดขึ้นบนเครือข่ายเราจะเรียกเขาว่านักขุด (Miner)
กลไกการขุดใน Proof of Work ก็เป็นลักษณะของการยืนยันธุรกรรม เมื่อมีนักขุดคนใดคนหนึ่งสามารถแก้ไขปริศนาทางคณิตศาตร์ได้ บล็อกใหม่ก็จะถูกสร้างขึ้น และนักขุดคนนั้นก็จะได้รับรางวัลกลับไป
ในการที่จะสร้างบล็อกใหม่มาได้ นักขุดหรือผู้ที่ทำหน้าที่ยืนยันการทำธุรกรรมบนเครือข่ายจะต้องถอดปริศนาทางคณิตศาสตร์โดยการหาค่า Hash ขึ้นมา ซึ่งการถอดปริศนาทางคณิตศาสตร์นี้ก็จะใช้คอมพิวเตอร์เป็นหลัก
Dogecoin จะไม่ได้ใช้ฟังก์ชั่น SHA256 ซึ่งนั่นหมายความว่านักขุดจะไม่สามารถใช้เครื่องขุดที่เอามาใช้ขุด Bitcoin อย่างเช่นเครื่องขุดของ ASIC มาขุดเหรียญ DOGE ได้ เพื่อไม่ให้เกิดการผูกขาด
Dogecoin ใช้อัลกอริทึม Scrypt เพื่อลดการแข่งขันของนักขุดที่จะต้องแข่งกันเพื่อให้ตนได้เป็นผู้ยืนยันและสร้างบล็อกใหม่ขึ้นบนบล็อกเชน นอกจากนี้การใช้อัลกอริทึม Scrypt จะช่วยลดความเสี่ยงจากการถูกโจมตีทางไซเบอร์ด้วย นักพัฒนาได้พัฒนาระบบ Merged-Mining Pool ขึ้นมาเพื่อให้นักขุดสามารถได้รับเหรียญ DOGE ไปพร้อม ๆ กันได้